**Παράλογη και εξοργιστική η πρόταση της Εισαγγελέως**

Η κα Εισαγγελέας από την πρώτη στιγμή φαίνεται να έχει ταυτιστεί με την υπερασπιστική γραμμή των Χρυσαυγιτών. Ούτε εγκληματική οργάνωση είδε, ούτε δολοφονικές επιθέσεις, ούτε οργανωμένη εγκληματική και δολοφονική δράση, παρά μονάχα "μεμονωμένα περιστατικά".

Έπειτα και αφού πλέον το δικαστήριο είχε καταδικάσει τη ναζιστική συμμορία ως εγκληματική οργάνωση, η ίδια κ. Εισαγγελέας πρότεινε ποινές κατώτερες των ανώτατων πλαισίων των προβλεπόμενων ποινών, αλλά και της βαρύτητας των ειδεχθών εγκλημάτων τους. Δυστυχώς το Δικαστήριο έκανε δεκτή εν μέρει αυτή την προσέγγιση.

Και σήμερα η κα Εισαγγελέας προτείνει η έφεση της πλειοψηφίας των καταδικασμένων Χρυσαυγιτών να έχει αναστέλλουσα δύναμη μέχρι την εκδίκαση της υπόθεσης από το Εφετείο. Να κυκλοφορούν δηλαδή οι μαχαιροβγάλτες των ταγμάτων εφόδου και οι εντολείς ελεύθεροι, χωρίς να κινδυνεύουν οι πολίτες, οι μετανάστες κ.α. μέχρι το Εφετείο!

Ελπίζουμε η έδρα να μην δεχθεί και αυτή την παράλογη και εξοργιστική πρόταση της Εισαγγελέως της έδρας που για άλλη μια φορά δυστυχώς συντάσσεται με την γραμμή της υπεράσπισης της Χρυσής Αυγής.